Publication: Magyar Közlöny
Issue: MK-2000-114 (Year: 2000, Number: 114)
Era: 1990-2004
Section: helyi önkormányzatokról szóló 1990. évi LXV. törvény
Paragraph Index: 608

helyi önkormányzatokról szóló 1990. évi LXV. törvény (a továbbiakban: Ötv.) 99. § (2) bekezdés a) pontja alapján indítványt nyújtott be az Alkotmánybírósághoz, amelyben kezdeményezte az Ör. 2. §-ának felülvizsgálatát és megsemmisítését. Az indítványozó álláspontja szerint törvény és kormányrendelet szabályozza az üzletek működésének és a belkereskedelmi tevékenység folytatásának feltételeit, azonban a törvény nem ad felhatalmazást az önkormányzatok számára a központi jogszabályokon túlmutató további szabályozásra, emiatt a kifogásolt rendelkezés megalkotásakor a képviselő-testület megsértette az Alkotmány 44/A. § (2) bekezdésének a jogszabályok hierarchiájára vonatkozó előírását. Az indítványozó kezdeményezte továbbá — a jogbiztonság követelményeire utalva — a megsemmisíteni kért önkormányzati rendelkezés visszamenőleges hatályú (ex tunc) hatályon kívül helyezését is. II. Az Alkotmánybíróság a rendelkező részben foglalt döntését a következőkre alapozta: Az Alkotmány 44/A. § (2) bekezdése szerint: „A helyi képviselő-testület a feladatkörében rendeletet alkothat, amely nem lehet ellentétes a magasabb szintű jogszabállyal.” Az Ötv. 16. § (1) bekezdése előírja: „A képviselő-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására önkormányzati rendeletet alkot.”

Source: https://magyarkozlony.hu/hivatalos-lapok/b74cb9b80038c0c5a763d9f81d0d5f74460d022d/dokumentumok/08d4e634477d94067de91d33cc3d2b090114738e/letoltes